Oikeusministeriölle

Pyydettynä lausuntonamme esitämme kunnioittavasti seuraavaa:

1.	Esitetyn uuden palkkion laskentatavan mukaisesti palkkio tuntuu yksinkertaiselta laskea.
2.	Vuosi- ja päätöstilin teosta ei peritä enää erillistä maksua, vaan se sisältyy perusmaksuun, jolloin  tältä osin tulkinnanvaraisuus maksun suuruuden osalta poistuu.
3.	Alennettu perusmaksu ottaa huomioon vähävaraiset päämiehet.
4.	Edunvalvonnan aloittamisesta perittävä maksu on kiinteä. Näin ollen omaisuusluettelon teosta perittävän maksun määrästä poistuu tulkinnanvaraisuus. Lisämaksu tuntuu tosin melko suurelta (200 €).
5.	Maistraatin lupaa edellyttävästä toimenpiteestä perittävän maksun nostaminen 80 eurosta 200 euroon on paikallaan. Lisäksi on hyvä, että jatkossa oikeus palkkioon syntyisi myös  vastaavankaltaisesta toimenpiteestä. 
6.	Tulo- ja omaisuusrajojen tarkistaminen on aiheellista. 
7.	Päämiehen taloudellisen tilanteen selvittäminen  erityistehtävässä tulee aiheuttamaan lisätyötä aiempaan verrattuna.

Kokonaisuutena katsomme suunnitellun muutoksen lisäävän päämiesten yhdenmukaista kohtelua palkkioiden perimisen osalta.

Seinäjoella elokuun 6. päivänä 2012

Hanna-Leena Tukeva			Toni Linna
oikeusaputoimen johtaja			1. yleinen edunvalvoja